88 Službeni list Europske unije 03/Sv. 51 32006R0018 7.1.2006. SLUŽBENI LIST EUROPSKE UNIJE L 4/3 UREDBA KOMISIJE (EZ) br. 18/2006 od 6. siječnja 2006. o izmjeni Priloga II. Uredbi (EZ) br. 998/2003 Europskog parlamenta i Vijeća u vezi s popisom zemalja i teritorija (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu (EZ) br. 998/2003 Europskog parla- menta i Vijeća od 26. svibnja 2003. o zahtjevima zdravlja životinja primjenjivim na nekomercijalno kretanje kućnih ljubi- maca i o izmjeni Direktive Vijeća 92/65/EEZ ('), a posebno njezine članke 10. i 21., budući da: (1) — Uredbom (EZ) br. 998/2003 predviđa se popis trećih zemalja i teritorija iz kojih se kretanje kućnih životinja u Zajednici može odobriti pod uvjetom da su ispunjeni određeni zahtjevi. (2) _ Privremeni popis trećih zemalja utvrđen je Uredbom (EZ) br. 998/2003 kako je zadnje izmijenjena Uredbom (EZ) br. 1193/2005. Taj popis uključuje zemlje i teritorije na kojima nema bjesnila, te zemlje u odnosu na koje je utvrđeno da rizik od bijesnih životinja koje ulaze u Zajednicu kao rezultat kretanja iz njihova teritorija nije veći od rizika povezanoga s kretanjem između država članica. (3) — Od informacija koje su dale Belarus, Meksiko, Rumunjska i Trinidad i Tobago, čini se da je utvrđeno da rizik od bijesnih životinja koje ulaze u Zajednicu kao rezultat kretanja kućnih životinja iz tih zemalja nije veći nego rizik povezan s kretanjem između država članica ili iz trećih zemalja koje su već na popisu u Uredbi (EZ) br. 998/2003. Prema tome, te bi treće zemlje trebalo uključiti u popis zemalja i teritorija navedenih u Uredbi (EZ) br. 998/2003. (4) — Guam je dio teritorija Sjedinjenih država, pa je poželjno da se posebno navede da je to dio Sjedinjenih Američkih Država kako bi se izbjegla zabuna. (5) — Popis zemalja i teritorija navedenih u Uredbi (EZ) br. 998/2003 trebao bi se radi jasnoće u cijelosti zami- jeniti. (6) — Stoga treba Uredbu (EZ) br. 998/2003 sukladno tomu izmijeniti. (7) — Mjere predviđene ovom Uredbom u skladu su s mišlje- njem Stalnog odbora za prehrambeni lanac i zdravlje životinja, DONIJELA JE OVU UREDBU: Članak 1. Prilog II. Uredbi (EZ) br. 998/2003 zamjenjuje se Prilogom ovoj Uredbi. Članak 2. Ova Uredba stupa na snagu dvadesetog dana nakon objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 6. siječnja 2006. () SL L146, 13.6.2003., str. 1. Uredba kako je zadnje izmijenjena Uredbom Komisije (EZ) br. 1193/2005 SL L 194, 26.7.2005., str. 4. Za Komisiju Markos KYPRIANOU Član Komisije